Anexa 1

Informații privind necesitatea, oportunitatea și potențialul economic al investiției 

“Extindere reţea canalizare menajeră în Opatița, oraș Deta”

În prezent orașul Deta dispune de o rețea de canalizare menajeră și rețea de alimentare cu apă potabilă atât în zona centrală a oraşului cât și în unele zone periferice localității.

Având în vedere lipsa utilităților de preluare a apei uzate menajere din localitatea Opatița, aflată în aglomerarea Deta, pentru asigurarea colectării și evacuării apelor uzate menajere este necesară și oportună implementarea prezentului proiect.

Prin derogare de la dispozițiile articolelor 3, 4 și 5 alineatul (2) din Directiva 91/271/CEE, cerințele privind sistemele de colectare și tratare a apelor urbane reziduale nu se aplică în întregime pe teritoriul României până la 31 decembrie 2018, în conformitate cu următoarele obiective intermediare:

· la 31 decembrie 2013, conformarea cu dispozițiile articolului 3 din directivă trebuie realizată în aglomerările urbane cu un echivalent-locuitor mai mare de 10 000;

· la 31 decembrie 2015, conformarea cu dispozițiile articolului 5 alineatul (2) din directivă trebuie realizată în aglomerările urbane cu un echivalent-locuitor mai mare de 10 000.

România este obligată să asigure extinderea treptată a sistemelor de colectare prevăzute la articolul 3 în conformitate cu următoarele niveluri minime generale de echivalent locuitori:

· 61%, la 31 decembrie 2010;

· 69%, la 31 decembrie 2013;

· 80%, la 31 decembrie 2015.

România este obligată să asigure extinderea treptată a tratării apelor reziduale în conformitate cu următoarele niveluri minime generale de echivalent-locuitor:

· 51%, la 31 decembrie 2010;

· 61%, la 31 decembrie 2013;

· 77%, la 31 decembrie 2015. 

În acest sens, Guvernul României a adoptat Planul și Programul de Implementare pentru Directiva 91/271/CEE privind epurarea apelor uzate orășenești modificată prin Directiva 98/15/CE.

Ca răspuns la acestea Planul Național de Redresare și Reziliență al României (PNRR) este conceput așa încât să asigure un echilibru optim între prioritățile Uniunii Europene și necesitățile de dezvoltare ale României, în contextul recuperării după criza COVID-19 care a afectat semnificativ țara, așa cum a afectat întreaga Uniune Europeană și întreaga lume.

În raport cu cerințele Directivelor privind calitatea apei potabile și epurarea apelor uzate urbane (Directiva nr. 98/83/CE și Directiva nr. 91/271/CEE), infrastructura de apă și apă uzată este, în prezent, insuficientă și inadecvată, cu impact negativ asupra calității vieții, protecției mediului și dezvoltării socio-economice, în special în mediul rural.

Referitor la colectarea și epurarea apei uzate la nivelul anului 2019, dintr-un total de 198 de aglomerări urbane de peste 10.000 locuitori echivalenți (l.e.), 169 nu sunt conforme cu cerința art. 3 din Directiva nr. 91/271/CEE (colectarea a cel puțin 98% din încărcarea aglomerării, iar diferența de 2% mai mică de 2.000 de l.e), iar 173 nu sunt conforme cu art. 4 și art. 5 din aceeași Directivă (cel puțin 99% din încărcarea generată colectată face obiectul unei epurări secundare și/sau terțiare, iar restul încărcării generate colectate este mai mic de 2.000 l.e). Având în vedere întârzierile de conformare pentru aglomerările peste 10.000 l.e., în 2018, Comisia Europeană (COM) a transmis autorităților române scrisoarea de punere în întârziere în cauza 2018/2109 referitoare la Directiva 91/271/CEE.

În ceea ce privește aglomerările între 2000 și 10.000 de l.e., la nivelul anului 2019, nivelul de conectare a încărcării organice biodegradabile era de 18,85%.

Prin componenta C1. - Managementul apei - PNRR propune 2 reforme și 7 tipuri principale de investiții. Sursa de finanțare vizată, în care dorim să cuprindem și investiția oraşului Deta este I1. Extinderea sistemelor de apă și canalizare în aglomerări mai mari de 2 000 de locuitori echivalenți, prioritizate prin Planul accelerat de conformare cu directivele europene.
Măsura vizează lucrări de construcții necesare pentru extinderea rețelelor de apă și canalizare în localități cuprinse în aglomerările mai mari de 2000 de locuitori echivalenți (l.e), prioritizate prin Planul de accelerare a conformării cu Directivele europene.
Investițiile de mediu reprezintă o contribuție importantă la rezolvarea problemelor economice şi sociale în România, la protecția sănătății, îmbunătățirea calității vieții şi stimularea dezvoltării economice. Pentru a contribui la dezvoltarea regiunilor, România trebuie să facă investiții semnificative în infrastructura de mediu, în special în sectoarele apă, deșeuri şi calitatea aerului.

Necesitatea realizării obiectivului de investiții este data și de numărul de cereri privind furnizarea serviciului de canalizare înaintate de către locatarii din zona Deta.

Obiectul acestei investiții îl constitui îmbunătățirea infrastructurii de apă uzată prin  realizarea extinderii rețelei de canalizare ape uzate menajere în localitatea Opatița, precum şi realizarea căminelor de racord pentru racordarea la rețeaua de canalizare menajeră a gospodăriilor aferente localității studiate.
Obiectivul de investiții are ca scop furnizarea serviciilor de colectare a apei uzate menajere din localitatea Opatița.

Extinderea rețelei de canalizare menajeră în localitatea Opatița va contribui în mod substanțial la îmbunătățirea gradului de igienă şi confort al populației şi la protecția mediului. 

De asemenea, implementarea proiectului va duce la creșterea siguranței în exploatare şi posibilitatea asigurării de către operatorul regional de apă-canal, AQUATIM S.A., a unor servicii de calitate în furnizarea serviciilor de canalizare, în conformitate cu legislația română şi a UE.

În urma acestei investiții vor scădea costurile suplimentare pentru locuințe, se vor îmbunătăți condițiile de viață, iar starea de sănătate precum și standardele de igienă a populației la nivelul comunităților/gospodăriilor beneficiare se vor îmbunătăți semnificativ.

De asemenea această investiție va avea un impact semnificativ asupra femeilor din comunitățile/gospodăriile beneficiare. În corespundere cu ținta 6.2 din Strategia de Dezvoltare Durabilă 2030, această investiție pleacă de la premisa faptului că aproximativ 45% din populația rezidentă a României nu este racordată la sisteme de canalizare. Prin urmare, din perspectiva de gen această investiție va avea un impact social pozitiv mare asupra femeilor.

Din punct de vedere economic, realizarea investiției din alte fonduri decât din cele locale, va avea un impact semnificativ la bugetul local. Mai mult, datorita acestei oportunități, interesul investitorilor creste considerabil, implicit și impactul asupra bugetului local. Valoarea impozabila a clădirilor va fi actualizată conform prevederilor Codului Fiscal, care de asemenea va avea un impact financiar pozitiv la nivelul bugetului Oraşului Deta.
